LidanRubinov/Halacha-QA huggingface dataset:
שאלה: השאלת תפילין ממתפלל: אם אין לי תפילין ושאלתי תפילין ממתפלל אחר, מתי צריך להחליף את התפילין? האם יש צורך לחזור על ק"ש ותפילת עמידה עם תפילין?
תשובה: הדרך הטובה ביותר שהראשון יסיים את כל תפילתו עם התפילין, ואתה תניח את התפילין ותתפלל במניין אחר. אם צריך לחלוץ את התפילין קודם לכן, סדר העדיפות מתי לחלוץ הוא כזה: 1. לאחר קדיש יתום שאחר "עלינו לשבח". (לנוסח אשכנז עדיף לאחר הקדיש של "אין כאלקינו") 2. לאחר קדיש תתקבל שאחרי "ובא לציון". (לנוסח ספרד בימים שיש קריאת התורה יחלוץ לאחר החזרת ספר תורה להיכל) 3. לאחר קדושת ובא לציון. (שו"ע או"ח סימן כה סעיף יג ומשנ"ב ס"ק נו) דעת רוב הפוסקים שאם הברירה שבידו להתפלל במניין ואחר כך להניח תפילין או להתפלל בתפילין ביחידות, יתפלל עם התפילין ביחידות. אמנם הרוצה להתפלל במניין בלא תפילין ואחר כך להניח תפילין רשאי. (משנ"ב סימן סו ס"ק מ ופניני הלכה-תפילה עמוד 168) אם ירא שיעבור זמן קריאת שמע יקרא קריאת שמע בלא תפילין וכן הדין בתפילה, שאם חושש שיעבור זמן תפילה יתפלל בלא תפילין. כשיהיה לו תפילין יניח ויקרא בהם קריאת שמע (אם עבר זמן קריאת שמע יכול להסתפק במזמור מתהילים). אין צורך לחזור שוב על תפילת העמידה. (משנ"ב סימן נח ס"ק ה ואישי ישראל פרק יט ס"ק מז)
שאלה: גנבתי כשהייתי קטן: אני זוכר את עצמי בגיל 5-6 גוזל חפץ מילד אחר. האם היום אני חייב לחפש את הנגזל על מנת לפצות אותו?
תשובה: כתוב בהלכה שקטן שגזל, בין מגדול ובין מקטן, ראוי שיעשה תשובה כשיגדיל. והתשובה כוללת גם את החזרת החפץ או שוויו למי שגזל ממנו. ואם אתה מתבייש להחזיר לו ישירות, תשלח לו מזומן בשווי החפץ בעילום שם.
שאלה: הכנת חדר ילדים: הנני נמצאת בתחילת חודש שמיני להריוני הראשון. שאלתי היא האם מותר להכין את חדר הילדים מבחינת צבע וציורי קיר עוד לפני הולדת התינוקות, מצד שלושת השבועות, וכן שמעתי שיש בכך חשש של עין הרע, או לחכות לאחר הלידה ולראות שהכל ר בעזרת השם, (לאחר הלידה בע"ה אהיה אצל הורי כך שיתאפשר לצבוע ולהכין את החדר),רק הכנת החדר מבחינת צבע ולא הבאת ציוד לתנוקות?
תשובה: מקובל לא לעשות הכנות כאלה עד אחר הלידה, אבל אם את חפצה בכך, אין בזה בעיה הלכתית ומותר לעשות זאת עד ראש-חודש אב.
שאלה: פסל של ילדים מחימר: אשה העובדת עם ילדים על טיפול של אבחון בעיות, על ידי שהיא נותנת להם לעשות בובה מחימר, האם יש בעיה של עשיית פסל?
תשובה: שהפרצוף לא יהיה שלם, כגון ללא אוזנים.
שאלה: הסעודה נגמרה לפני שהתחיל הפדיון: האם בסעודת פדיון בה נגמר האוכל לפני שנערך הפדיון, יצאו ידי חובת סעודת פדיון הבן? האם חייבים לעשות שוב סעודה?
תשובה: עיקר הסעודה היא אחרי הפדיון. את הנעשה אין להשיב.
שאלה: חומרות האב על בני ביתו: אבי החליט להחמיר חומרות יתירות בנושא הכשרות. האם היא מחייבת את בני המשפחה, בתוך הבית ומחוץ לבית, האם יש הבדל בגיל של הילדים?
תשובה: רק אם מגיל בר מצוה הבן קיבל עליו את מנהגי אביו הוא חייב בהם, וראוי לקבל בלי נדר.
שאלה: הסכך חייב להיות גם מעל הדפנות?: האם הסכך חייב לשבת מעל דפנות הסוכה? שלושת דפנות הסוכה הם קירות של בניין גבוה, והסכך מגיע רק עד הקיר - ולא מעליו. האם יש בזה בעיה?
תשובה: אין בעיה. הרב אברהם פרל.
שאלה: שימוש במי פה בט  באב: האם מותר להשתמש במי פה או בספריי לריח בפה בט באב?
תשובה: אין להכניס לפה שום דבר. אך חולה או מי שסובל פצעים בפה וזקוק לחיטוי או לריפוי רשאי לעשות זאת בדבר שאינו ראוי לאכילה.
שאלה: דברי הרב ב"בשבע": שאלה לי בעקבות דברי כב לפני שבוע, שחובת העיתונות ללחום ברשע, משום שיש חיוב להוקיע את הרשע בשפה ברורה. שאלתי היא, האם זה ההסבר גם להתקפות העיתונאיות על ח"כ אורלב?
תשובה: אינני זוכר התקפה על ח"כ זבולון אורלב. מכל מקום אני חושב שהוא אחד מחברי הכנסת הטובים. הרבה מעשים טובים עשה, ובעז"ה עוד יעשה. אפשר לבקר מעשה ממעשיו או עמדה מעמדותיו, כפי שצריך לנהוג כלפי כל נבחר ציבור, מפני שנציגי ציבור צריכים לעמוד למשפט הציבור, וממילא יש תועלת בדיווח על מעשיהם ועמדתם. אבל בשום פנים ואופן אין להחשיבו כרשע. ואם ח"ו יצא רושם כזה, חובה לתקן זאת בהקדם. והלוואי וכל פלגי הציבור הדתי לאומי יתאחדו וילמדו לעבוד ביחד על המטרות המשותפות, וילמדו כיצד לא להפריע זה לזה במה שאינו מוסכם.
שאלה: מצבים שבהם ניתן לחלוק על השולחן ערוך: האם במצבים הבאים ניתן לפסוק הלכה כנגד השולחן ערוך: 1. כתבים חדשים: מוצאים כתבים חדשים של ראשונים וגאונים שנגלו במאה ה20 ושהרב קארו לא ראה אותם וסוברים שאם הרב קארו היה רואה את הכתבים הוא ודאי היה פוסק על פיהם. 2. המציאות שונה: אחרי שעברו 500 שנה הגוף נחלש ולכן יותר מקילים בצומות, לכן אולי נתיר ללכת מאחורי אישה ברחוב מכיוון שבימינו הרחוב מוצף בנשים ואם נרוץ ונעקוף נמצא לנגד עינינו נשים נוספות (בניגוד לתקופת השולחן ערוך שבה נשים כמעט לא היו יוצאות מהבית) 3. כל האחרונים חולקים על שולחן ערוך.
תשובה: 1. קשה לענות על זה בצורה גורפת. לעיתים רחוקות אומרים גדולי ישראל האמיתיים שאם השולחן-ערוך היה רואה דעה זו, היה פוסק כמותה. אבל ברור שאין לאדם לעשות כן מדעת עצמו, מדברים שהוא ראה בדרך לימודו. וכותב ר' יהונתן אייבשיץ שדעות המובאות בבית-יוסף, אלו הדעות שהתקבלו בעם ישראל כרלוונטיות להלכה. לכן למעשה אין לומר כך, אלא שלגדולי ישראל מותר במצבים מאוד מסוימים. 2. יש הבדל בין חלישות הגופים לחלישות הרוח. הגופים נחלשו, אבל בנושא אותו הבאת לגבי הליכה אחר נשים, אין זה קשור כלל למציאות אלא לדיני צניעות, וטענות אלו נובעות מחלישות הרוח. 3. אם האחרונים חולקים על השולחן-ערוך, אנחנו פוסקים על-פי כללי הפסיקה, לעיתים כאחרונים ולעיתים כהשולחן-ערוך. וכל זה בתנאי שהאחרונים הינם גדולי ישראל המוכרים והמפורסמים, כגון: הש"ך, הט"ז, ר' עקיבא איגר והגר"א, ועוד רבים אחרים המפורסמים בכל ישראל.
שאלה: קדושת מקום תפילה שאינו בית כנסת: במקום העבודה שלי ישנו חדר שמשמש מקום לתפילה (מנחה,ערבית) וכן אנשים לומדים בו מידי פעם. במקום אין ארון קודש לספר תורה. האם צריך להתנהג בו כבבית כנסת,עם כל ההלכות שקשורות לבית כנסת או לא?
תשובה: מכיוון שהמקום לא יועד להיות בית-כנסת, לא חלים עליו הדינים הקשורים לקדושת בית-כנסת.
שאלה: שאלות שונות: 1. מה דינו של שם ה שנכתב לע"ז? (כגון בספר "הברית החדשה") 2. כחייל צה"ל מזדמן לי תכופות לעצור שוהים בלתי חוקיים בדרכם מהשומרון למרכז הארץ לשם מכירת סחורה. הנוהל הוא שסחורתם מוחרמת. הן כענישה על מעברם והן כסיוע למשרד החקלאות בסינון תוצרת שלא עברה את אישורם. מה דין הפירות והירקות לאחר ההחרמה? האם עלי לזרוק אותם או שמותר לי להנות מהם? (בהנחה שאין בעיה בריאותית באכילה). 3. מהו סדר קריאת התורה במנחה כאשר לא היה מנין בשחרית. (וקוראים במקום הבוקר). (לפני התפילה או אחרי, סדר הקדישים, אם רוצים לסיים קודם את התפילה ורק אחרי עלינו קוראים בתורה האם אומרים קדיש וכו ).
תשובה: 1. לשמות בספר המטיף לעבודה זרה אין שום קדושה. 2. עצתי לך לא ליהנות אישית מהתוצרת ע"מ שהדבר לא יתפרש כהלכה. אפשר להניחם בצד ולהודיע למוסד צדקה על כך שיבוא ויחלק את התוצרת לנזקקים. 3. יש להקדים את הקריאה לתפילה.
שאלה: זוגיות במצב של גירוש: אני התבגרתי בגוש, והטרגדיה שעומדת על כלל ישראל היום נוגעת ופוגעת בי באופן אישי עוד יותר. אשתי היקרה מבינה ומקבלת את הצער ואת הכאב שאני חווה אך מתעקשת ומבקשת ממני כבעל וכאב לא לקחת חלק באופן פעיל בהתנגדות לגירוש, אם זה בהפגנות בכיסופים ובמוקדי חיכוך אחרים. אני משתדל לעזור למאבק בדרכים אחרות, יותר שקטות ויותר סמויות, אך ההרגשה היא של קרע בין אהבתי לאשתי ולילדיי ולבין אהבתי למושב שהוא השורש שלי. איך עליי לנהוג? הא לעמוד מול אשתי או לצידה ולקבל את מרות החצי השני לכל דבר?
תשובה: בית קודם. במקביל, שבו שניכם בנחת מנותקים מכל הפרעה, וסכמו ביניכם מהו הגבול שאשתך מסכימה לפעילותך. על שניכם להתחשב איש ברגשות רעהו. שנשמע בשורות טובות.
שאלה: הדבקת סימניה רב פעמית בשבת: א. סימניה רב פעמית אשר נדבקת לספר בעזרת דבק רב-פעמי (שבעזרתו ניתן להחליף את מקום הסימניה כמה עשרות פעמים) - האם מותר להדביקה בשבת לספר מכיוון שמדובר בחיבור שמעיקרו איננו קבוע, ויש היכר בכך, בדמיון לרוכסן וכדו שמותר, או מכל סיבה אחרת? ב. במידה והדבר אסור - האם הדבר יהיה מותר במידה וכוונתי היא לשנות את מקום הסימניה כבר ביום ראשון (פחות מ-24 שעות מההדבקה) או במהלך השבוע (פחות מ- 7 ימים מזמן ההדבקה)? (שמעתי שיש המדמים את זה לקושר וא"כ יהיה אסור רק אם הודבק למשך פחות מ- 24 שעות)?
תשובה: סימניה כזו אינה אסורה בשבת.
שאלה: שימוש בכף בשרית למאכל פרווה: א. האם ניתן לכתחילה להשתמש לצורך מאכל פרווה בכף בשרית או חלבית שלא ידוע לי האם היה בה שימוש (חם) ב-24 השעות האחרונות? ב. במידה והדבר אסור - האם הדבר יהיה מותר במידה וידוע לי בבירור שלא היה בכף שימוש חם ב-24 השעות האחרונות?
תשובה: א. מותר לכתחילה. ב. מותר. הרב יאיר פרייליך
שאלה: ברכת הגומל באיחור של שנה: בני - מחרתיים ימלאו לו שנה. לצערי הרב לא יכולתי לקיים את ברכת הגומל. האם עבר זמנה או שיש ביכולתי עוד לאומרה ואם לא אם ישנה תפילה חלופית, מתן צדקה או כל מצווה אחרת שאוכל לעשות?
תשובה: אומנם אין זמן מוגבל לברכת הגומל. אך שנה היא בכל זאת זמן ממושך מדי. ביום ההולדת תתפללי, תוסיפי פרקי תהילים ותני צדקה.
שאלה: אמירת שהחיינו לבן שחוזר משליחות: בננו היקר נסע לפני יום העצמאות לשליחות בהודו וחוזר אי"ה בד אב, לאחר שלא ראינו אותו כמעט 3 חודשים. האם מותר לברך "שהחיינו"? או לחכות לשבת? אשר השנה נופלת על ערב תשעה באב?
תשובה: תברכו מיד כשתיפגשו.
שאלה: מדוע קשה ללמוד תורה?: מדוע אלוהינו לא מסביר לנו את בקשותיו מאיתנו בצורה ברורה ופשוטה כמו לדוגמה עניין אכילת חלב ובשר גדי בחלב אימו?, או למה לדעתך חמשת חומשי התורה צריכים כל כך הרבה פירושים, למה הם לא כתובים בצורה פשוטה שגם בור כמוני יוכל להבין מבלי להזדקק לפרשנים. יתכן ואני לא יודע להסביר את עצמי מספיק טוב, אבל המון סיפורים בתורה, לא הייתי מבינם אילו לא היו מסבירים לי אותם, ולמה זה צריך להיות כך אני לא מבין.
תשובה: תורה אינה צפיה בטלויזיה להבדיל שבה הכל מוגש בכפית לפה. תורה מחייבת מאמץ אינטלקטואלי אדיר יחד עם מאמץ רצוני אדיר לא פחות. תורה יש ללמוד וכל אחד מגיע בה לדרגת הבנה שונה לפי דרגתו כשרונותיו והמאמץ שהוא משקיע. אילו הכל היה רדוד ושטחי כמו שאתה מציע לא היו צומחים בישראל גאונים וענקי רוח. על תופעה זו כבר עמדו ח ואמרו על כך "להגדיל תורה ולהאדיר".
שאלה: ערוב חצרות עם גוי במחנה בחו"ל: בחניון קרוואנים מגודר בחו"ל ישנם נופשים שעושים את השבת בחניון (הקראוון מחובר לרכבם ועימו מטיילים) בכל קרוואן משפחה של גויים שחונים שם לכמה ימים או שבועות וממשיכים הלאה במסעם. באותו מקום עושים חניכים יהודים את השבת במחנה קיץ. אין עוד יהודים מלבדם. האם צריך לעשות ערוב חצרות ולשכור רשות מהגויים שם או שכיון שאין זה מקום דירתם הקבוע א"צ.
תשובה: השאלה היא האם אפשר בכלל לעשות ערוב במקום חניה זמני?. הדבר תלוי האם יש גדר המקיפה את החניון ומה הצפיפות של חומרי בנין הגדר? אם יש גדר כזו שהמרחק בין חוט לחוט אינו עולה על 3 טפחים אתם רשאים לערב.
שאלה: איחור בברכת שהחיינו על הולדת הבת: רק כעת כשבתי בת חצי שנה נודע לי שהיה עליי לברך שהחיינו כאשר נולדה. האם אני יכולה לברך עכשיו?
תשובה: נראה לי שלא. אני מאחל לך הזדמנויות נוספות לברכה זו.
שאלה: דחיית ברית מילה מחשש חילול שבת: האם מותר לדחות ברית מילה שזמנה ביום השבת מהטענה שעקב עשיית הברית בשבת זה יגרום למשפחה לחלל את השבת בכך שהם יגיעו לברית, מצד שני עלול להיוצר מצב שאדם לא דתי יקח טענה זו לצרכיו וידחה את הברית עקב המוזמנים הרבים שלא יגיעו לברית ביום השבת ובכך יעשה זאת באולם ביום חול?
תשובה: השאלה קשה והמוהלים מתלבטים בה. חילול השבת הוא עכשיו וודאי ועונשו עלול להיות גם סקילה, בעוד שהחשש שאנשים ידחו ברית הוא ספק עתידי וזניח ועונשו קל יחסית: רק דחיית מצוה ביום. לכן רבים מהמוהלים נמנעים מלמול בשבת במקום שיש חשש לחילול שבת.
שאלה: אמירת "ברכו" ביחידות: מכיוון שאני מתפללת ערבית לשבת בבית ביחידות, אחרי "בנהירו דאנפין" אני אומרת "ולומר את ברכו ה המבורך" והשאלה היא האם עלי להשתחוות כאן (שהרי זה מקביל ל"ברכו את ה המבורך" שאומרים בציבור ומשתחווים בו) או רק להגיד כרגיל?
תשובה: את יכולה להשתחוות.
שאלה: בילויים בשנת אבל: אני כעת בשנת אבל. האם מותר לי לצאת לכל מיני מקומות כמו קניונים? בריכה? וים? בתקופת האבלות של החודש והשנה?
תשובה: בחודש הראשון אסור לרחוץ רחצה של תענוג, במשך השנה מותר. קניית בגדים חדשים אסורה כל השנה, דברים אחרים מותרים.
שאלה: אבטיח ללא גרעינים: ראיתי בטלויזיה שפתחו שיטה לגדל אבטיח בלי גרעינים. הוסבר שם שזה נעשה על ידי ערבוב שני צמחים שונים עם מספר כרומוזומים שונה ובכך לא נוצרים זרעים. האם יש בגידול זה איסור כלאיים?
תשובה: השאלה היא רק למפתחים זן זה. אך אחרי שהזן פותח כבר ויש זרעים מהזן החדש מותר לזורעם.
שאלה: כואב לי על הריחוק מהדת: אני נער שמרגיש ניתוק מהדת וכואב לי. אני רוצה לחזור בתשובה ולדעתי הדרך היחידה זה התבודדות. האם מומלץ לנער בגיל 16 להתבודד, אם לא האם אפשר פתרון אחר? ב ובעיניים בוכיות.
תשובה: : אתה לא צריך לבכות. להפך, אתה צריך להיות שמח על כך שיש לך הירהורי תשובה. לא רק הירהורי תשובה אלא ממש רצון לממש את ההרהורים אלו. ראש לכל אתה צריך סבלנות. דברים שבאים מהר גם יכולים ללכת מהר. דברים שבאים לאט כלל וכלל לא הולכים. על כל התקדמות אפילו קטנה אתה צריך לעשות מסיבה. כל דבר טוב שאתה עושה או כל יצר שאתה מתגבר עליו אתה צריך לשמוח. יש לפעמים מצב שהאדם מרגיש שהתבודדות היא נצרכת לו. אתה המומחה לצרכים שלך. אבל בדרך כלל אין להגזים בהתבודדות. אם הצורך שלך בהתבודדות היא משום שאתה נמצא בחברה שמושכת אותך למטה ההתבודדות אינה מתאימה לך ולא מהווה שום פתרון. כאן אתה פשוט צריך לאט לאט להחליף חברה. אתה צריך למצוא את האנשים שיכולים לקבל אותך אם רצונך הטהור ויכולים לעודד אותך. אם אתה לומד במערכת חילונת יש לשקול לשנות את מקום לימודך. אולם אם הצורך שלך להתבודד לא נובע מכך שהחברה חוסמת אותך אלא מרצון לגלות את הכוחות הפנימיים שבך יש להבחין האם מדובר על חשבון נפש אישי בינך לבין עצמך שהוא יכול להיות כל יום למספר דקות. אולם אם אתה רוצה להרגיש קשור לקב"ה ולהתבודד בכדי להרגיש את הקירבה האלוקית זו לא דרך עיקרית בעבודת ה'. אנו נפגשים עם הקב"ה בתפילה דווקא בציבור. הצורך להתבודדות יכול לבוא לידי ביטוי רק לעתים נדירות. תעשה זאת בתחילה כשעה בשבוע. ולאחר מכן תרד לשעה בשבועיים. תודעני על מצבך בהמשך. בטוחני שהקב"ה יהיה בעזרך.
שאלה: שאלת רב מקובל: בהרבה מקרים קיצוניים שלי בחיים שבהם הייתי בחוסר וודאות או דבר שמצריך יעוץ או מקרים שמתעכבים בחיים ואינך יודע למה הדברים תקועים. כמוני יש עוד הרבה אנשים שפונים למקובלים שיחיו כדי לקבל מהם לא פעם ולא פעמים לקבל תשובות לגבי חייהם והן במה צופה להם העתיד. במקרה שלי למשל אני נשואה כדת וכדין ומתקשה להביא ילדים לעולם,לא פעם ולא פעמים שאלתי ונענתה לי התשובה כי יהיו לי ילדים. כבודם במקומם מונח ומהם אני שואבת המון כוח אך השאלה שלי שנשאלת היא קיימת איזה שהיא סתירה בעניין של קורא עתידות וקלפים לבין קבליסט שרואה את הגורל ומה צופן בחובו העתיד במה העניין שונה?
תשובה: ההבדל הגדול בין קורא עתידות לצדיק הוא שהצדיק הוא לא רק עומד מהצד וצופה במה שיהיה. הצדיק הוא אחד שקרוב לה' ולכן בדרך כלל כשהוא גוזר הקב"ה מסכים על ידו ומקיים את גזרתו. אולם זה לא תלוי בכמות מידע. כאן צריך להגיע אל צדיק אמיתי בעל מידות נעלות.  בדרך כלל הוא לא לוקח כסף והוא צנוע  צריך לזכור שאין לנו נביא. גם מי שצופה עתידות אין כאן ידיעה ודאית. כל הצדיקים שבימינו הם יכולים להשתדל אולם הם לא יכולים להבטיח. יש דרך של תמימות ותפילה שמוכיחה את עצמה לא פחות מאשר דרכים אחרת. בעזרת ה' שה' יזכה אותך בזרע של קיימא וימלא כל משאלות ליבך. באלו תחומים צריך לשאול רבנים? איך צריך לבחור רב? לשליחת שאלה לחצו כאן
שאלה: רעיון נועז: לאור המצב הקשה שבו נתון העם כולו בנושא תכנית הגירוש ולאחר שאנו רואים את המדינה הדיקטטורית פועלת על פי החלטותיה, ולאחר שאנו רואים שהאזרחים הפשוטים עדיין שומעים בקולה של המדינה ובניהם אנשי הציונות הדתית אשר מיטב בניה הולכים לצה"ל ומשרתים את המדינה, מדוע לא יקראו כל הרבנים של הציונות הדתית לכל חיילי הצבא אשר שומעים לקולם וסרים למשמעתם לעזוב את הצבא ברגע זה ולא לחכות לרגע האחרון של תחילת הגירוש ולברוח מן הצבא והדבר יביא לפירוק הצבא ולסגירת המדינה וכך תתבטל כל מדינת הערב רב ובכלל זה אף תכנית הגירוש?
תשובה: הרעיון ביסודו מבטא יאוש גמור מהמדינה. אני מאמין שהמדינה היא מדינה ששיכת לקב"ה. לא נהרוס את מה שה' נתן לנו. לא נשרוף את המועדון. מצד שני לא נוכל להיות שותפים לדברים שהם נגד הבסיס שעליהם בנויה המדינה היהודית. יש בנו את העוצמה לבחור את הטוב שבמדינה ולדחות את הרע שבמדינה.האופציה להחריב הכל אינו אופציה שלי.
שאלה: צדקה לאשה שמקללת : האם מותר לתת צדקה לאישה אשר מקללת את מי שלא תורם לה (קללות נמרצות)? ויש שמועה שהציעו לה עבודה, אבל היא מעדיפה לקבץ נדבות.
תשובה: אשה זו נוהגת שלא בישרות בזה שהיא מקללת את מי שלא נותן לה, ולכן יש לחשוש שכל התנהגותה לא ישרה, ויכול להיות שהיא אפילו לא עניה באמת. לכן נראה לי שלא לתת לה צדקה.
שאלה: נשמת כל חי בט  באב: אני נוהגת בתור נדר להגיד בכל יום את תפילת נשמת כל חי, האם יש לעשות כן גם בט באב?
תשובה: כן.
שאלה: ייחוד בחדר סגור: האם מותר לבחורה לשהות עם בחור בחדר סגור, אך לא נעול בבית שיש בו עוד אנשים, שיכולים לפתוח את הדלת בכל רגע?
תשובה: מותר, וכדאי גם להגיד להם שהם יכולים ליכנס מתי שהם רוצים. הרב רואי מרגלית.
שאלה: ביקורת על רב בענייני ציבור: האם מותר לי לבקר, לגבי ת"ח שגדול בענייני הלכה וכו - את דעתו בענייני ציבור (סירוב פקודה, הפגנות וכד )? האם אין בזה משום ביזוי ת"ח?
תשובה: מכיוון שנושאים אלו נתונים למחלוקות בין הרבנים, מותר לאדם לומר שהוא נוקט בשיטתו ודרכו של רב מסוים, והוא אינו מבין את הדעה השניה, בתוספת נימוקים מדוע אינו מבין דעה זו. לא יתכן שכל אחד יגיד שדעת רב מסוים לא נראית לו, ללא נימוקים עניינים של תורה. בנוסף, ראוי ונכון שיפנה את אותם נימוקים לרב שאינו מבין את דעתו. ככלל, אם הדבר נעשה בכבוד מותר לאדם לומר שאינו מבין. הרב וייס - מתנגד לגדולי התורה? האם יש להשמיע את דעתם של הרבנים הטועים? עוד על היחס למדינה ולמגרשים יהודים בשמה.
שאלה: לשה"ר של ילדים קטנים: האם כאשר ילד חוזר מבי"ס ומספר חוויות - האם מותר לשמוע אותם כאשר יש חשש ללשה"ר? האם כבר מגיל קטן יש להרגילו בכך או שצריך לתת לו לדבר בטבעיות? (הערה - לאחרונה היה מקרה בו ילד כבן 10 עבר התעללות מצד חבריו, ושתק במשך 3 חודשים.ונגרם לו נזק נפשי עצום עקב כך.)
תשובה: מותר לשמוע את ספורי הילד על חבריו כדי לדעת מה קורה איתו ועל ידי כך לדעת לטפל בו נכון.
שאלה: שביל בשיער לגבי הנחת תפילין: האם מי שמסתרק בצורה של שביל בצד ויש לו עובי של שיער באיזור שמעל המצח - האם זה מהווה חציצה בתפילין של ראש?
תשובה: אם זו לא בלורית מוגזמת אלא קצת יותר שיער במקום הנחת תפילין, הדבר מותר ואינו מהווה חציצה.
שאלה: סכיני פרווה בכיור מיוחד: האם כאשר מייחדים סכיני פרווה מיוחדים (לירקות חריפים ופירות) צריך עבורם גם כיור נפרד, או שניתן להניחם באחד הכיורים (הבשרי החלבי)?
תשובה: אם הכיור נקי, אין שום בעיה להניח סכין פרווה בתוכו, מפני שאין חשש להידבקות שומן על פני הסכין.
שאלה: כיבוס לחיילים בתשעת הימים: מה דינם של חיילים לעניין כיבוס בתשעת הימים, לגבי: 1) מדי ב איתם מתאמנים ומזיעים. 2) גופיות וציציות. 3) גרביים ותחתונים. ועוד: בד"כ אין אפשרות לכבס בצבא. האם חייל שחוזר לביתו בשבת חזון יכול לכבס את בגדיו שהתלכלכו בשביל השבועיים-שלושה הבאים (מבלי שיצטרך ללבשם עד תשעה באב)?
תשובה: 2-3 מותר לכבס. 1. רק אם אין פתרון אחר מותר לכבס.
שאלה: עצה לחבר שקנה מוצר פגום: מי שקונה מוצר ושואל אותי האם איכותו טובה או שהמחיר סביר - האם צריך לענות לו את האמת, או שזה עלול לגרום לרכילות בינו לבין המוכר (שיתברר לו שעבד עליו), ולכן עדיף לשנות?
תשובה: יש לחלק התשובה לשנים: לפני הקניה   מותר לידע את הקונה אם הנך יודע בודאות שהמוצר פגום או יקר. לאחר הקניה   מותר רק בתנאי שע"פ דין תורה אפשר לבטל המקח או להחזיר היתרה, דהיינו, אם הגובה באונאה הוא 16.66  מהמקובל בשוק, בזמן שיכול להראות המוצר לאנשים היודעים לומר לו אם המחיר טוב או לא. לאחר זמן זה אין אפשרות לבטל המקח. אם מדובר בפגם באיכות, גם כן צריך שהפגם יהיה בגובה 16.66  משווי המוצר, והמידע יהיה ענייני ומדויק, וכן אם ידוע שהקונה יממש זכותו ויתבע את המגיע לו מן המוכר, וכן הקונה לא יזכיר את שם המוכר בפני השואל שלא יכשל באיסור רכילות. הרב דוד בר שלטון
שאלה: נט"י על דבר שטיבולו במשקה: כמה פעמים צריך ליטול ידיים על דבר שטיבולו במשקה (1 3 לסירוגין)?
תשובה: כמו נטילת ידים לסעודה רק בלי ברכה. רק התימנים שהולכים ע"פ הרמב"ם מברכים. הרב רואי מרגלית.
שאלה: בורא מיני בשמים בהבדלה: אם אשכנזי יודע בבירור שהביאו לפניו, לדוגמא, הדס להבדלה - האם עדיין צריך לברך בורא מיני בשמים? או שמדובר רק במצב בו יש לו ספק?
תשובה: כתב המשנב"ר בסימן רצ"ז סעיף א' שבהבדלה לאשכנזים תמיד מברך בורא מיני בשמים אף שיודע את הברכה המדויקת. הרב רואי מרגלית.
שאלה: עמידה בפני אדם מכובד כשהוא עולה לתורה: כשעומדים בפני רב אבא סבא כשהם עולים לתורה - האם צריך לעמוד רק בברכתם הראשונה, במשך כל העלייה, או אפילו גם כשהעלו מישהו אחר ואותו רב אבא סבא ממשיכים לעמוד ליד הבמה?
תשובה: הדבר תלוי במנהג המקום. כמדומני שהמנהג הוא לעמוד רק אך אם המנהג במקום שונה, נהג כמנהג המקום.
שאלה: שינה ביום בציצית: האם, כאשר ישנים בצהרים ביום חם ואדם מזיע מציצית צמר, וקשה לו ללובשה ממש, מועיל "להתכסות" עם הטלית-קטן כמעין שמיכה, וכך לא יצטרך לברך עליה כשיקום, ומאידך ייחשב לו כאילו לבשה במשך שינתו?
תשובה: שמיכה אינה לבוש ואינה עיטוף, ולכן יש צורך לברך על הציצית מחדש.
שאלה: הגישה הממלכתית: האם ישנו מקור מהתורה מח לגישה הממלכתית (הטעונת שפקודות של ממשלה צבא הן דבר קדוש, ושאסור לעבור עליו)? האם זה מחייב כ"א מהציבור כמו תוקף של מצוה ממש?
תשובה: כאשר פקודות הצבא נכונות על פי התורה אכן יש לקיימן. אך פקודות המנוגדות לתורה אסור לקיימן. אנו מחוייבים לתורה ומכח התורה יש לשמור על חוקי המדינה על פי האמור לעיל.
שאלה: שירי שבת עם שם ה  ושיר "צור משלו": 1) האם מותר לשיר שירי שבת בסעודה הכוללים שם ה? 2) מה הדין לגבי השיר "צור משלו אכלנו" - האם יש בעייה לשיר אותו בסעודות שבת, שמעתי שיש בעיה מפני ששרים בו את הנושאים של ברכת המזון ואולי בכך יוצאים ידי חובה?
תשובה: 1. מותר להזכיר את שם ה' בשירי שבת אולם לא לחזור כמה פעמים על שם ה' שלא לצורך. 2.מתכוונים לא לצאת בו ידי חובת ברכת המזון.
שאלה: הגעלת כלים אחרי שעובדת זרה עזבה: הבאתי עוזרת זרה לחמותי. השארתי רק סירים וסכו"ם וסימנתי אותם בעזרת סרטי הדבקה. כל עוד חמותי יכלה היא הדליקה את האש לפני הבישול. אך כאשר חמותי התאשפזה העובדת היתה צריכה להמשיך לבשל לעצמה באותם סירים. א. היא הדליקה את האש לעצמה. ב. אף אחד לא השגיח עליה שלא תערב בשר בחלב. האם צריכים להגעיל את הכלים ואם כן איך?
תשובה: עליכם להכשיר את הכלים והסכו"ם או ע"י הגעלה או ע"י ליבון קל. ליבון קל ניתן להיעשות ע"י הכנסת הכלים והסכו"ם לתנור ולחממו עד שנייר ייחרך. הגעלה היא ע"י הכנסת הכלים לסיר מלא מים רותחים כשהרתיחה לא נפסקת עם הכנסת הכלים לכן מכניסים כל כלי בנפרד ומוסיפים ברזל מלובן עם כל כלי. אפשר גם להרתיח כל כלי ע"י מילויו במים עד שהמים יגלשו או להכניס את כל הכלים לכלי גדול ולהרתיחו עד שמים יבעבעו.
שאלה: איך ללמוד שולחן ערוך: 1. הבנתי, שאם האחרונים חולקים על השולחן-ערוך, אנחנו פוסקים על-פי כללי הפסיקה - מהם כללי הפסיקה? 2. האם נכון לומר שאם אני לומד רק שולחן ערוך אז מעל 95 אחוז מן ההלכות שכתובות בו הם הלכות למעשה (שורה תחתונה) מכיוון שלעיתים רחוקות האחרונים חולקים על שולחן ערוך ולא תמיד פוסקים על פי האחרונים הללו? 3. האם נכון לומר שכאשר המקובלים חולקים על שו"ע ויש מקורות מהנגלה לחלוק - אז הכרעת ההלכה נתונה לשיקול דעתו של הפוסק?
תשובה: ככלל אין ללמוד רק שולחן-ערוך, בין ספרדים ובין אשכנזים. הסיבה היא שהאחרונים חולקים פעמים רבות על השולחן-ערוך, והלומד לא ידע זאת. אמנם יש גם פעמים רבות שהאחרונים מסכימים עם השולחן-ערוך. לכן אנו הולכים אחרי גדולי האחרונים דוגמת ה"משנה-ברורה", "ערוך-השולחן" ו"כף החיים", שהם קבעו מתי אנו לא נוהגים כמו השולחן-ערוך ומתי כן נוהגים כמוהו. פסיקותיהם מתבססות על ראיית מכלול האחרונים וראיותיהם, וכן ראיית מה שנהגו בקהילות ישראל במשך הדורות. אל לו לאדם לפסוק בעצמו מתוך השולחן-ערוך ללא לימוד הפוסקים האחרונים, וכל-שכן שלא יכריע בעצמו בין חלקי התורה, בין נגלה לנסתר.
שאלה: יום הולדת בתשעת הימים: יום הולדת של בת הזוג חל בתשעת הימים כיצד ניתן לציין את המאורע מבלי לפגוע בדרישות ההלכה?
תשובה: אם לא עושים טקס מיוחד מותר להזכיר את יום ההולדת בבית ע"י עוגה או כיבוד מיוחד ללא שירה וזמרה. אם רוצים לשיר או לעשות טקס חגיגי יש לדחות זאת לאחר ת"ב.
שאלה: מטבע לחילול מעשרות: מה עלי לעשות אם המטבע שהשתמשתי בו לחילול מעשרות נלקח בטעות ע"י מישהו?
תשובה: תפדה אותו על מטבע אחר, וכדי למנוע תקלה נוספת תצטרף לקרן המעשרות של מכון התורה והארץ ותפדה את המטבע שברשותך על המטבע העומד לרשותך בקרן המעשרות.
שאלה: אמן לפני ק"ש: לנוהגים שלא לומר אמן לפני ק"ש, במידה וסיימתי את הברכה לפני החזן - האם אוכל להתחיל את שמע לפני שיסיים ע"מ שלא לענות אמן?
תשובה: צריך לקרוא קריאת שמע יחד עם הציבור, שומעים את הברכה ולא עונים אמן. סימן סה ב. הרב אברהם פרל.
שאלה: הלכה ורפואה: 1. אילו ניסויים מדעיים ורפואיים אסור לעשות ע"פ ההלכה (ניסוי במת? ניסויים בתחום הפוריות? שיבוטים?) ידוע לי שבשל בעיות הלכתיות נמנעים מלעשות ניסויים מסויימים בבי"ח שערי צדק. 2. אם תרופה או דרך ריפוי מסויימות התגלו באמצעות ניסויים האסורים ע"פ ההלכה, האם מותר להיעזר בהן בעת הצורך? אם כן, האין זה נותן לגיטימציה לאותם ניסויים?
תשובה: ההלכה מעודדת כל נסוי מדעי שיש בו להביא תועלת לבני האדם בתנאי שלא יפגע בעקרונות ההלכה. יש להתייחס לכל מקרה ומקרה באופן ספציפי. שיבוט לדוגמא נאסר בארצות רבות כגון בארה"ב בגלל חשש שייוצרו יצורים בעיתיים שיביאו נזק חמור לעולם. לא ידוע לי מה עושים בשערי צדק. פני אליהם ישירות. בדיעבד, אם עשו ניסוי אסור אין מניעה להשתמש בתרופה שיוצרה בדרך זו.
שאלה: לארוז כהכנה לגירוש?: האם מותר לי לסייע לקרוב משפחה המתגורר בגוש קטיף לארוז את חפציו לקראת הפינוי או שמא מעשה כזה יבטא חוסר אמונה?
תשובה: אפשר לארוז וגם להמשיך לקוות לעזרת ד' שיבטל את הגזרה ויהפוך אותה לטובה. וכאשר הגזרה תתבטל לעזור לפרק את האריזות.
שאלה: בטוי השם: ראשית אני מתנצל על בורותי. שאלתי: מדוע כאשר אנו קוראים בתנ"ך איננו מבטאים את שם אלוקים כפי שהוא כתוב, אלא הוגים אותו כ"השם" או "אדוניי" או "אלוקים"?
תשובה: ביחס לשמות ה' או אלוקים, אנו לא מבטאים בצורה שנכתבו משום שאנו רוצים לבטא את שם השם סתם, למרות שמי שקורא בתנ"ך מותר לו. ושם אדנות זה עניינו של השם המוזכר, וכאשר לא מוזכר אדנות מפורש, יש גם משמעות של היה הווה ויהיה, וזה הטעם מדוע מוזכר לא בצורת אדנות. הרב אברהם פרל.
שאלה: מנהגי שבת חתן: האם אפשר לעשות את העליה לתורה לחתן ליד הכותל ביום חמישי? יש קרובים דתיים מצפון הארץ שקשה להם להגיע בשבת. יחד עם זאת אעשה עליה לתורה בבית כנסת בשבת ליד הבית, או אם יש לרב עצה איך לפתור את הדילמה הזאת.
תשובה: אין שום מצוה להטריח קרובים הגרים רחוק להשתתף בעליתו של "חתן" לתורה לפני חתונתו. מנהג יפה זה יכול להיעשות בצינעה בחוג משפחתו המצומצמת לבד ללא כל הרעש והמהומה שנלוו לכך. העיקר שהחתן ייכנס לחופה מתוך תורה. הגזימו במה שנקרא בטעות "שבת חתן" לפני החתונה. ה"חתן" עדיין לא חתן. רק בשבת שאחרי החתונה הוא יהיה חתן ואז מצוה לשמחו. להמשך הדיון בנושא זה.
שאלה: האם צריך להוציא ציציות?: האם צריך להוציא את הציציות מחוץ למכנסיים אע"פ שיש לבנים? (אמרו לי שזה לא בזיון כי זה חוצץ). ומה הדין אם מנהג אבותיו היה אחרת?
תשובה: השולחן-ערוך פוסק שצריך להוציא את הציציות מחוץ לבגדים משתי סיבות: א. המצוה היא בראיית הציצית, שנאמר: "וראיתם אותו". ב. משום ביזוי מצוה, שהציצית נוגעת בגוף. לפי זה, גם אם יש לבנים והציצית לא נוגעת בגוף, עדיין יש מצוה שהציצית תיראה. ואם מנהג אבותיו אחרת, זה מן הסתם משום שבחוץ-לארץ לא יכלו ללכת כך משום שפחדו מהגוים. אבל כיום בארץ אפשר ללכת כך, וזה נעשה כמעט כמו "אופנה" ללכת עם ציציות בחוץ.